હવે પોલીસને મહિલાઓની છેડછાડના મામલે પાક્કા પુરાવા મળતાં પોલીસે કેસ દાખલ કર્યા છે. પોલીસનો દાવો છે કે તેમની પાસે આ ઘટનાના વિશ્વસનીય પુરાવાઓ છે. આ ઘટના બાદ પોલીસ આ અંગે બરાબર એક્શન ન લેતી હોવાના સવાલોના જવાબમાં બેંગ્લોરના પોલીસ કમિશ્નર પ્રવીણ સૂદે એક પછી એક અનેક ટ્વીટ કરી જણાવ્યું હતું કે, તેમની ટીમ શાંતિપૂર્વક કામ કરી રહી છે. તેમણે લખ્યું છે કે, અમને પુરતા પુરાવા મળી ગયાં છે. અમારી પાસે વિશ્વસનીય પુરાવાઓ છે કે નવા વર્ષની સાંજે ઘણી મહિલાઓ સાથે ખરાબ વ્યવહાર કરવામાં આવ્યો હતો, તેમની છેડતી કરવામાં આવી અને મહિલાઓને લૂંટવાના પ્રયાસો પણ થયા હતા.